open-index/open-wikipedia-markdown huggingface dataset:
Piirissaar

**Piirissaar** () on saari ja entinen kunta () Tartumaalla Virossa Peipsijärvellä. 

## Entinen kunta
Vuoden 2017 kuntauudistuksessa Tarton kunta, Laeva ja Piirissaar sekä Tabivere Jõgevamaalta yhdistettiin uudeksi Tarton kunnaksi. Pinta-alaltaan Piirissaar oli Viron toiseksi pienin kunta.

Vuonna 2011 Piirissaaren kunnassa oli 53 asukasta, joista 9 (17,0 %) oli virolaisia, 45 (84,9 %) venäläisiä. Muita kansallisuuksia ei ollut.

## Maantiede

Saari on pinta-alaltaan 7,8 km², ja siellä on noin 95 asukasta. Saaren keskuspaikka on Toonin kylä. Saaren asukkaiden enemmistö on venäläisiä vanhauskoisia. Saareen pääsee mantereelta Laaksaaren sataman kautta.

Saari kutistuu koko ajan eroosion myötä. 1800-luvun puolivälissä saarella sijainnut Porkan kylä jouduttiin hylkäämään kokonaan maapohjan murenemisen vuoksi. Historiallisissa kartoissa saari on ollut lähes kolmanneksen nykyistä suurempi. Suurin osa saaresta on korpea. Vain 55 hehtaarin kokoinen alue saaren koillisosassa soveltuu asumiseen. Saarella on kolme kylää, Tooni (Toni), Saare (Želatšek) ja Piiri (Meža). Koko Piirissaar on nykyisin luonnonsuojelualuetta. 

Piirissaarella on monia harvinaisia kasvilajeja. Linnuista saarella tavataan muun muassa ruisrääkkiä ja kurppia. saaren ympäristössä kutee monia kalalajeja. Lisäksi saarella tavataan seitsemää eri sammakkoeläinlajia, joihin kuuluvat muualla Virossa harvinaiset viherkonna, haisukonna ja kaivajasammakko. Sammakkoeläimiä uhkaa laidunten vesakoituminen, joten niiden suojelemiseksi saarelle on kaivettu matalia lammikoita.

## Historia

Kaakkoon saaresta käytiin Peipsijärven taistelu 5. huhtikuuta 1242, jolloin venäläiset kukistivat Saksalaisen ritarikunnan Aleksanteri Nevskin johdolla. Piirissaaren asuttamisesta ei ole historiallisia kirjallisia lähteitä. Kansanperinteen mukaan sen asuttivat ensimmäisen kerran vanhauskoiset, jotka pakenivat Pietari Suuren valtakaudella Venäjän ortodoksisen kirkon uudistuksia. Toisen tarinan mukaan tulijat pakenivat asepalvelusta. Samoin kansanperinteen mukaan saaren on luonut Kalevipoeg taistellessaan paholaisia vastaan. 

Saaren asukkaat elivät kalastuksella ja sipulin kasvatuksella. Perinteiset elinkeinot eivät kuitenkaan ole pystyneet elättämään saaren koko väestöä. Vielä 1920-luvulla saarella oli 700 asukasta, kun nykyisin luku on alle sata. Vuonna 1944, toisen maailmansodan aikana, saarella käytiin taisteluja Saksan ja Neuvostoliiton joukkojen välillä. Saaren väkiluku alkoi laskea 1960-luvulla, kun saarella toiminut kolhoosi *Säde* lopetti itsenäisen toimintansa. Se liitettiin mantereella sijainneeseen kolhoosiin, ja suuri osa väestöstä muutti sinne. Väen vähentyessä esimerkiksi saarella toiminut seurakunta jouduttiin lopettamaan. Pohjakosketus saavutettiin vuonna 1993, kun saaren väestön keski-ikä oli 64 vuotta. Sittemmin osa mantereelle muuttaneista on palannut takaisin jäätyään työttömäksi. Saaren väkiluku kasvaa kesäisin lomalaisten myötä. Nykyisin saaren ongelmana on etenkin nuoren väestön puute.

## Katso myös
* Luettelo Peipsijärven saarista

## Lähteet
Pajusi

**Pajusi** (, ) oli kunta Jõgevamaan maakunnassa, Virossa. Sen asukasluku oli 1&nbsp;457 (2010), pinta-ala 232,47 neliökilometriä ja asukastiheys 6,3 asukasta neliökilometrillä. 

Vuoden 2017 kuntauudistuksessa Jõgevan kunta, Jõgevan kaupunki, Palamusen ja Torman kunnat sekä osa Pajusin ja Puurmanin kunnista yhdistettiin uudeksi Jõgevan kunnaksi.

## Kylät
Pajusissa oli yhteensä 22 kylää: Aidu, Arisvere, Kaave, Kalana, Kauru, Kose, Kõpu, Kõrkküla, Lahavere, Loopre, Luige, Mõisaküla, Mõrtsi, Nurga, Pisisaare, Sopimetsa, Tapiku, Tõivere, Uuevälja, Vorsti, Vägari, Väljataguse.

## Väestö
Vuoden 2011 väestönlaskennan mukaan Pajusin kunnassa oli 1 152 asukasta, joista 1 122 (97,4 %) oli virolaisia, 18 (1,6 %) venäläisiä ja 15 (1,3 %) muita kansallisuuksia.

## Lähteet

## Aiheesta muualla
S/S Satu

**S/S Satu** on pienikokoinen höyrylaiva, joka on rakennettu vuonna 1909 Tehtaat Lehtoniemi & Taipale Fabrikerin telakalla Lehtoniemessä Joroisilla. Alustyypiltään *S/S Satu* on höyryvene eli höyrysluuppi. Alus toimi ammattiliikenteessä usean eri omistajan alaisuudessa vuoteen 1947 asti. Ammattiliikenteen päätyttyä alus seisoi telakalla yli kymmenen vuotta jonka jälkeen se siirtyi yksityisomistukseen ja perusteellisen kunnostuksen jälkeen se on toiminut huvialuksena Saimaalla.    

## Tekniset tiedot

* **Aikaisemmat nimet:** Ilmi, Hiekka
* **Alustyyppi:** Höyryvene
* **Rakennuspaikka:** Tehtaat Lehtoniemi & Taipale Fabriker, Lehtoniemi
* **Rakennusvuosi:** 1909
* **Rakennusaine:** Teräs
* **Pituus:** 11,40 m
* **Leveys:** 3,05 m
* **Syväys:** 1,40 m
* **Koneen tyyppi:** Compound-höyrykone
* **Koneen teho:** 40 ihv
* **Nopeus:** 6,5 solmua
* **Kattila:** 6,4 m²
* **Polttoaine:** Puu
* **Omistaja:** Väinö Buurin perikunta, Lappeenranta
* **Entiset omistajat:** Hiekan Höyryvene Oy, Annalan Saha Oy, Karjalan Metsätuote Oy, Lappeenranta (1909 - 1957), Väinö Buuri, Lappeenranta (1957)
* **Kotisatama:** Lappeenranta

Alus kuuluu Museoviraston perinnelaivarekisteriin.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura
Plevenin stadion

**Pleven Stadium**, tunnetaan myös nimellä **Slavi Aleksievin stadion**, on monikäyttöinen stadion Plevenissä Bulgariassa. Stadion avattiin vuonna 1952. Nykyään sitä käytetään enimmäkseen jalkapallossa PFC Spartak Plevenin kotikenttänä. Stadionille mahtuu 22&nbsp;000 ihmistä.
Väestöpyramidi

**Väestöpyramidi** tai **ikäpyramidi** on usein pyramidin muotoinen diagrammi, jolla havainnollistetaan väestön ikärakennetta ja sukupuolijakaumaa. Väestöpyramidi on pareittainen vaakapalkkikaavio, jossa väestön määrä kuvataan x-akselilla ja ikä y-akselilla. Vasemmanpuoleiset palkit kuvaavat miesten määrää ja oikeanpuoleiset naisten määrää esimerkiksi viiden ikävuoden ryhmissä. Sukupuolijakauma voidaan esittää numeromääräisenä tai prosentteina. Väestöpyramidit auttavat ymmärtämään väestön rakennetta, sillä niissä esitetään kuvallisesti useita väestön piirteitä samanaikaisesti.

Väestöpyramidit voidaan jakaa muotonsa mukaan kolmeen tai neljään eri tyyppiin: 
***Kasvava pyramidi** tarkoittaa, että lapsia syntyy paljon, vanhojen ihmisten osuus on pieni ja väestö kasvaa. Kasvava pydamidi on siten tyypillinen korkean hedelmällisyyden maille ja pyramidin muotoisena tyypillisin esimerkki väestöpyramidista. Monien kehittyvien maiden väestöpyramidi on kasvava, sillä korkeasta hedelmällisyydestä huolimatta elinolosuhteet ovat vaikeat ja elinajanodote lyhyt.
***Tasapainoinen pyramidi** tarkoittaa, että väestö on kasvanut hitaasti jonkin aikaa. Siinä on vähitellen tasoittuvia painaumia ja pullistumia, eikä se ole enää juuri pyramidin muotoinen.
***Pysähtyneen pyramidin** pohja on jo kapea ja kaikkia ikäryhmiä, aivan vanhimpia lukuun ottamatta, on suunnilleen saman verran. Tällainen pyramidi on tyypillinen esimerkiksi Ruotsin kaltaisille maille, joissa hedelmällisyysluku on matala mutta pysynyt tasapainoisena ja elämänlaatu on hyvä.
***Pienenevä pyramidi** tarkoittaa, että vanhentuneen väestön osuus on suuri, lapsia on vähän ja väestö pienenee.

Väestöpyramideista voi yleensä huomata, että ikääntyneiden naisten määrä on suurempi kuin ikääntyneiden miesten. Vaikka poikia syntyy kaikissa populaatioissa hieman tyttöjä enemmän, miesten kuolleisuus on suurempi ja pitkään ikään selviytyneitä naisia on siten enemmän.

Valtioiden mittakaavassa esimerkiksi lamat tai nälänhädät voivat näkyä pyramideissa painaumina, sillä lapsia syntyy vähemmän. Sitä vastoin esimerkiksi länsimaissa toisen maailmansodan jälkeiset suuret ikäluokat näkyvät väestöpyramidissa pullistumana. Pyramideja analysoimalla voidaan saada väestön kehityksestä tietoja, joita esimerkiksi hallitukset käyttävät tehdessään yhteiskuntaan vaikuttavia päätöksiä.

## Lähteet

## Aiheesta muualla

*Population Pyramids of the World: 1950–2050
Tabivere

**Tabivere** on Virossa sijaitseva Tartumaan Tarton kunnan pienkauppala ja entinen Jõgevamaan kunta. 

Vuoden 2017 kuntauudistuksessa vanha Tarton kunta, Laeva ja Piirissaar sekä Tabiveren kunta yhdistettiin uudeksi Tarton kunnaksi ja Tabiverestä tuli uuden kunnan pienkauppala.

## Entinen kunta
Kunnan asukasluku oli 2&nbsp;454 (2010), pinta-ala 200,40 neliökilometriä ja asukastiheys 12,2 asukasta neliökilometrillä.

Kyliä kunnassa oli 24: Elistvere, Juula, Kaiavere, Kaitsemõisa, Kassema, Koogi, Kõduküla, Kõnnujõe, Kõrenduse, Kärksi, Lilu, Maarja-Magdaleena, Otslava, Pataste, Raigastvere, Reinu, Sepa, Sortsi, Tormi, Uhmardu, Vahi, Valgma, Voldi ja Õvanurme.

### Väestö
Vuonna 2011 Tabiveren kunnassa oli 2 179 asukasta, joista 2 043 (93,8 %) oli virolaisia, 72 (3,3 %) venäläisiä ja 63 (2,9 %) muita kansallisuuksia.

## Lähteet

## Aiheesta muualla

*Kotisivut
Orava (kunta)

**Orava** oli kunta Põlvamaalla, Virossa. Pinta-alaa kunnalla oli 175,6 neliökilometriä ja asukkaita 816 (5.11.2009). Oravan kunnanjohtajana toimi Ülo Plakso. Kunnan keskus oli nimeltään Orava.

Vuoden 2017 kuntauudistuksessa Orava sekä võrumaalaiset Võrun, Lasvan, Sõmerpalun ja Vastseliinan kunnat yhdistettiin uudeksi Võrun kunnaksi.

## Historia
Viron tasavallan itsenäisyyden aikana vuosina 1919–1940 Orava kuului Võrumaahan. Vuonna 1961 Suuremetsa külanõukogu (=&nbsp;”kyläneuvosto”) (entinen Oravan kunta) liitettiin Põlvamaahan. 26. elokuuta 1992 Orava sai kunnan aseman uudelleen.

## Maantiede
Kunnan alueella sijaitsi neljä järveä: Orava, Solda, Mustjärv ja Kõvera järv. Jokia oli kaksi Piusajoki () ja Mädajõgi. Ojia puolestaan oli kolme: Rebasmäe, Tuderna ja Kamnitsa oja.

Oravan naapurikunnat olivat Veriora luoteessa, Mikitamäe koillisessa, Värska idässä, Meremäe kaakossa, Vastseliina lounaassa ja Lasva lännessä. Kolme viimeisenä mainittua sijaitsevat Võrumaalla. Matkaa Oravasta Põlvan kaupunkiin oli 42 kilometriä ja pääkaupunkiin Tallinnaan 285 km.

## Koulut
Oravassa toimi yksi koulu, 1. syyskuuta 1997 avattu Orava Põhikool, jossa opetusta saa 102 oppilasta.

## Kylät
Orava muodostui seuraavista kylistä ():
Hanikase, Jantra, Kahkva, Kakusuu, Kamnitsa, Kliima, Korgõmõisa, Kõivsaare, Kõliküla, Kõvera, Lepassaare, Liinamäe, Luuska, Madi, Marga, Orava, Oro, Piusa, Praakmani, Päka, Pääväkese, Rebasmäe, Riihora, Rõssa, Soe, Soena, Suuremetsa, Tamme, Tuderna ja Vivva.

## Väestö
Vuonna 2011 Oravan kunnassa oli 689 asukasta, joista 660 (95,8 %) oli virolaisia, 21 (3,0 %) venäläisiä ja 6 (0,9 %) muita kansallisuuksia.

## Nähtävyydet
Piusan hiekkakivikaivos sijaitsee Piusan kylässä.

## Lähteet

## Aiheesta muualla
Painin maailmanmestaruuskilpailut 1967 (kreikkalais-roomalainen paini)

**Vuoden [[Urheiluvuosi 1967|1967]] [[painin maailmanmestaruuskilpailut]]** järjestettiin kreikkalais-roomalaisen painin osalta Bukarestissa, Romaniassa syyskuussa. Kisoissa painittiin kahdeksassa painoluokassa. 

Samana vuonna järjestettiin erikseen vapaapainin MM-kilpailut New Delhissä.

## Mitalistit

## Lähteet
* FILA:n tietokanta
Tashi Peljor

**Tashi Peljor** (s. 15. heinäkuuta 1978) on bhutanilainen jousiampuja. 

2004 Ateenan olympialaisissa Peljor voitti jousiammunnassa ensimmäisellä kierroksella huomattavasti ranking-listalla korkeammalla olleen vastustajansa Jocelyn de Grandisin. Seuraavalla kierroksella Peljor kuitenkin putosi valkovenäläiselle Anton Prylepaulle. 2008 Pekingin olympialaisissa Peljor toimi maansa lipunkantajana avajaisissa. Hän putosi ensimmäisellä karsintakierroksella taiwanilaiselle Wang Cheng Pangille.

Peljor on 165 senttimetriä pitkä ja painaa 60 kilogrammaa.

## Lähteet
* http://www.sports-reference.com/olympics/athletes/pe/tashi-peljor-1.html
* http://news.bbc.co.uk/sport2/hi/olympics_2004/archery/results/3934545.stm
Gurkhat

**Gurkhat** ovat nepalilaisia sotilaita, joita palvelee Ison-Britannian ja Intian asevoimissa. Gurkhat tunnetaan erityisen rohkeina, uskollisina ja ammattitaitoisina sotilaina. Gurkhien tunnusomainen ase on käyrä kukri-veitsi, Nepalin kansallisase.

Nimitys *gurkha* viittaa 700-luvulla eläneeseen hindusoturiin ja pyhimykseen Guru Gorakhnathiin. Gurkhat värvätään perinteisesti Nepalin kukkuloiden heimoista. Britit saivat heihin ensikontaktinsa vuonna 1814, kun Englannin Itä-Intian kauppakomppania taisteli heitä vastaan Nepalin-vastaisessa sodassa. Britit vaikuttuivat gurkhien kyvyistä ja kunniantunnosta, ja alkoivat värvätä heitä brittien riveihin. Sota päättyi vuonna 1816, minkä jälkeen värväämistä voitiin alkaa suorittaa virallisesti.

Gurkhia taisteli kauppakomppanian riveissä esimerkiksi pindarisodassa 1817–1818, sikhisodissa 1845–1846 ja 1848–1849 sekä sepoykapinassa 1857–1858. Kun komppania lakkautettiin, gurkhat liitettiin brittiläisen Intian asevoimiin. Moni gurkha taisteli sen jälkeen ensimmäisessä ja toisessa maailmansodassa. Kun Intia itsenäistyi vuonna 1947, neljä gurkharykmenttiä liitettiin Ison-Britannian asevoimiin ja kuusi rykmenttiä Intian asevoimiin. 2000-luvulla Intian asevoimissa palvelee kymmeniä tuhansia gurkhia ja brittiarmeijassakin useita tuhansia. Kaikkiaan kolmetoista gurkhaa on saanut Viktorian risti -ansiomerkin urheasta toiminnastaan taistelussa Yhdistyneen kuningaskunnan puolesta.

Britannian ja Intian armeijat ovat toteuttamassa hanketta, joka mahdollistaisi gurkhanaisten värväämisen maidensa gurkhayksikköihin. Nepalissa aiheesta käydään julkista keskustelua. Toisaalta naisten värväytymisessä nähdään mahdollisuus lisätä sukupuolten tasa-arvoisuutta ja parantaa Nepalin taloutta, mutta vastustajien mukaan gurkhien värvääminen muiden maiden armeijoihin ja sotiin on ylipäätään vanhentunut käytäntö, joka olisi pitänyt lopettaa jo aikoja sitten.

## Lähteet

## Aiheesta muualla
X-Files: Usko koetuksella

**X-Files: Usko koetuksella** on vuonna 2008 ensi-iltansa saanut Chris Carterin ohjaama *[[Salaiset kansiot]]* -televisiosarjaan perustuva toinen elokuva. Ensimmäinen oli 1998 ilmestynyt *[[X-Files – taistelu tulevaisuudesta]]*. *Usko koetuksella* ilmestyi kuusi vuotta sarjan loppumisen ja noin 10 vuotta ensimmäisen elokuvan ilmestymisen jälkeen.

Elokuva on sarjan luojan Chris Carterin valkokangasdebyytti ohjaajana.

## Tarina
Eläkkeelle jäänyt Mulder ja lääkärinä työskentelevä Scully vedetään mukaan tutkimaan FBI-agentin katoamista Länsi-Virginian lumisiin maisemiin.

## Rooleissa

## Tuotanto
Elokuvahanke oli vireillä jo sarjan aikana, ja kuvausten oli tarkoitus alkaa sarjan viimeisen tuotantokauden valmistuttua, mutta erinäisistä syistä tuotannon aloitus venyi. Lopulta kuvaukset aloitettiin joulukuussa 2007 ja saatiin valmiiksi 11. maaliskuuta 2008.
Elokuva kuvattiin Vancouverissa ja Pembertonissa Brittiläisessä Kolumbiassa, Kanadassa.

## Vastaanotto
Elokuva sai kriitikoilta vaihtelevan keskinkertaisen vastaanoton ja katsojasuosio on ollut maltillista.

Elokuva tuotti neljä miljoonaa Yhdysvaltain dollaria avauspäivänään Yhdysvalloissa. 15. Syyskuuta 2008 mennessä elokuva on tuottanut 20 909 448 Yhdysvaltain dollaria Yhdysvalloissa ja kansainvälisesti 64&nbsp;428&nbsp;372 Yhdysvaltain dollaria.

## Lähteet
*
Fibroblasti

**Fibroblasti** on sidekudoksessa esiintyvä solutyyppi. Fibroblastit muodostavat sidekudoksen säiemäisiä valkuaisaineita. Fibroblastit kehittyvät lopulta fibrosyyteiksi.

Sidekudoksessa esiintyy alkuvaiheessa huomattavasti aktiivisia fibroblasteja, jotka ovat muodoltaan pitkulaisia ja niissä on pullea tuma sekä punertava solulima. Sidekudoksen kehittyessä fibroblasteista muodostuu fibrosyyttejä.

## Lähteet

## Aiheesta muualla
Toni Niemi

**Toni Niemi** (s. 14. maaliskuuta 1985 Pirkkala) on suomalainen jääkiekkoilija. Hän siirtyi kaudeksi 2012–2013 Mestis-seura LeKiin.

Niemeä on luonnehdittu varmaotteiseksi peruspuolustajaksi. Hän luistelee hyvin ja hoitaa puolustuspään tehtävät luotettavasti. Niemellä on sanottu olevan potentiaalia myös kiekolliseen peliin, mutta ennen kautta 2008–2009 hän on tehnyt SM-liigassa vain yhden maalin ja antanut viisi syöttöä. Moitittu Niemeä on siitä, että kohtalaisesta koosta huolimatta hänen otteensa kentällä ovat olleet pehmeitä.

Niemi aloitti Ilveksen edustusjoukkueessa kaudella 2004–2005 ja vakiinnutti paikkansa seuraavalla kaudella, jolla hän pelasi 53 ottelua. Siitä lähtien Niemi on kuulunut joukkueen vakiokokoonpanoon, ja hänellä on sopimus Ilveksen kanssa kauden 2008–2009 loppuun. Niemi pelasi kaudella 2003–2004 muutamia Mestis-otteluita nuorten maajoukkueen riveissä, mutta ei ole esiintynyt nuorten tai aikuisten arvoturnauksissa.

Niemi siirtyi kauden 2008–2009 Ilveksestä Mestiksen KooKoohon, jossa pelasi kolmen kauden ajan. Viimeisellä KooKoo-kaudellaan Niemi pelasi myös lainalla SM-liigaseuroissa Pelicansissa ja Tapparassa. Hän teki kesällä 2012 sopimuksen Mestiksen LeKin kanssa.

Tammikuussa 2015 Niemi siirtyi ottelukohtaisella lainasopimuksella yhdessä Teddy Da Costan kanssa Pelicansiin.

## Tilastot

## Lähteet
* 
* Niemi Ilves.comissa 
* Ilveksen pelaaja-arvostelut 2007–2008 Jatkoaika.comissa

### Viitteet
FSH

**FSH** eli **follikkelia stimuloiva hormoni** tai **follitropiini** on aivolisäkkeen etulohkon erittämä hormoni. Naisilla FSH edistää kuukautiskierron alussa munarakkulan kasvua ja sukupuolihormonien (estrogeenit, progestiinit) eritystä munasarjoissa. Miehillä FSH ohjaa siittiöiden tuotantoa kiveksissä.

FSH:n erityksellä on hiirikokeissa havaittu olevan yhteys Alzheimerin tautiin.

Follitropiinin CAS-numero on 9002-68-0.

## Rakenne
FSH on glykoproteiini, jonka massa on 28 kDa. Se koostuu α-ketjusta (92 aminohappoa) ja β-ketjusta (111 aminohappoa). Sama α-ketju esiintyy myös muissa glykoproteiinihormoneissa (LH, hCG, TSH), kun taas β-ketju on FSH:lle ainutlaatuinen.

## Toiminta

### Miehillä
FSH kiinnittyy kiveksissä sijaitsevien Sertolin solujen pinnalla oleviin reseptoreihin. Tämän seurauksena useiden proteiinien tuotanto lisääntyy:

* Androgeeniä sitovaa proteiinia (engl. *androgen-binding protein, ABP*) erittyy siementiehyisiin. Se auttaa pitämään paikallisen testosteronitason korkeana.
* P-450 aromataasi (engl. *P-450 aromatase, P-450<sub>arom</sub>*) muuntaa Sertolin solun sisällä olevaa testosteronia estradioliksi.
* Sertolin solujen erittämät kasvutekijät tehostavat siittiöiden tuotantoa. FSH ei siis vaikuta kehittyviin siittiöihin suoraan vaan välillisesti Sertolin solujen kautta.
* Inhibiini vaikuttaa paikallisesti (parakriinisesti) kasvutekijänä Leydigin soluihin. Aivolisäkkeessä se vähentää FSH:n eritystä (negatiivinen palautesäätely).

### Naisilla
Kuukautiskierron aikana FSH edistää munarakkuloiden kasvua ja sukupuolihormonien (estrogeenit, progestiinit) eritystä munasarjoissa yhdessä luteinisoivan hormonin (LH) kanssa. FSH:n ja LH:n pitoisuudet veressä vaihtelevat syklisesti kierron vaiheen mukaan. Ennen menarkea näiden hormonien pitoisuudet ovat matalat, ja munasarjat pysyvät epäaktiivisina. Menopaussin jälkeen taas FSH:n ja LH:n pitoisuudet pysyvät korkeina, koska munasarjojen hormonierityksen hiivuttua pienentyneet estrogeeni-, progestiini- ja inhibiinitasot eivät pysty estämään niiden eritystä (negatiivinen palautesäätely).

Munarakkuloissa on FSH-reseptoreja granulosasoluissa (engl. *granulosa cell*), mutta ei theca-soluissa (engl. *theca cell*). LH-reseptoreja sen sijaan on kummassakin. Estrogeenin tuotantoon tarvitaan kumpaakin hormonia ja solutyyppiä.

Kuukautiskierron alussa munarakkulan kasvua edistää pääasiassa FSH. Kuitenkin LH:n vaikutus voimistuu kierron edetessä.

## Lähteet

## Aiheesta muualla
*Työterveyskirjasto: Follitropiini
*KEGG: Follitropin 
*ChemBlink: Follicle stimulating hormone
Karmapa (dokumentti)

**Karmapa – Jumaluuden kaksi tietä** on ohjaaja Arto Halosen 1994–1998 Tiibetissä ja Kiinassa ohjaama elokuva. Helsingin Sanomien mukaan Arto Halonen on arvostetuimpia suomalaisia elokuvantekijöitä. Elokuva on palkittu Euroopan unionin humanitäärisellä palkinnolla.

Elokuva kertoo Tiibetin hengellisestä yhteisöstä ja Kiinan Tiibetin politiikasta. Se kertoo kahdesta Tiibetin buddhalaisesta karmapa-lamasta, jotka valmistautuvat maan hengellisen johtajan tehtäviin. Ohjaaja Arto Halosen mukaan elokuva kertoo Tiibetin harjoittamasta uskonnon ja kulttuurin sorrosta ja Kiinan soluttautumisesta Tiibetin buddhalaiseen yhteisöön. Halosen mukaan Kiinan tavoite on valita seuraava Dalai-lama Tiibetin marionettihallitsijaksi.

Kiinan viranomaiset valvoivat dokumentin kuvauksia Tiibetissä ja Kiinassa ja pyrkivät vaikuttamaan elokuvan lopputulokseen. Kiina yritti estää elokuvan esittämisen Hongkongissa elokuvajuhlilla vuonna 1999. 

Elokuva ja teoksesta kertova *Karmapa- matka maailman katolla* -ohjelma ovat yhteistuotantoa Yle TV2:n dokumenttiprojektin kanssa.

Kiina kielsi Arto Haloselta viisumin Pekingin olympialaisiin kesäkuussa 2008 Suomen Olympiakomitean virallisena vieraana. Halosen mukaan syy perustui tähän elokuvaan Tiibetistä. Veikkaus kutsui Halosen heinäkuussa kutsuvieraakseen, koska hän on merkittävä elokuva-alan toimija. Veikkauksen tarkoituksena on verkostoida kulttuurivaikuttajia yhteen puhumaan muun muassa olympia-aatteesta. Veikkaus ei voi vaikuttaa viisumipäätökseen, koska se ei ole hakenut viisumia. Veikkaus on varmistanut, että Suomen olympiakomitea hoitaa Halosen asiaa. Ainakaan elokuun 4. päivä kansainvälinen olympiakomitea eikä Suomen olympiakomitea ei havaintojen mukaan ollut kommentoinut edistystä neuvotteluissa. Suomen olympiakomitea kysyi syytä viisumipäätökselle. 

Suomen olympiakomitean lausunnosta jäi epäselväksi, onko se pyytänyt kansainvälistä olympiakomiteaa neuvottelemaan oman vieraansa viisumista, joka hylättiin perustuen länsimaissa palkittuun tiedotukseen Kiinan ihmisoikeuksista.

## Lähteet
* Kiina ei päästä Arto Halosta olympialaisiin, Kiinan suurlähetystö ei kertonut Suomen olympiakomitealle syytä viisumihakemuksen hylkäämiseen, ”On selvää, että kielteinen viisumipäätös liittyy Karmapa-elokuvaani” Helsingin Sanomat 18.7.2008 C1
* 

## Aiheesta muualla
* 
* La Chine refuse un visa à un cinéaste Le Figaro 18.7.2008 
* 29.07 - Finnish filmmaker refused visa for China Beijing Games update, Reporters Without Borders, Paris
* Karmapa - Two Ways of Divinity Arto Halonen Finland, 1998 IDFA
* Karmapa lehdistökuvat
Painin maailmanmestaruuskilpailut 1969

**Vuoden [[1969]] [[painin maailmanmestaruuskilpailut]]** järjestettiin maaliskuussa Mar del Platassa, Argentiinassa. Kisoissa painittiin kreikkalais-roomalaista painia ja vapaapainia kymmenessä painoluokassa. 

## Mitalistit
### Kreikkalais-roomalainen paini

### Vapaapaini

## Lähteet
* FILA:n tietokanta
Tatu Backman

**Tatu Backman** (s. 14. joulukuuta 1979 Pyhäjoki) on suomalainen uransa lopettanut jääkiekkoilija, joka edusti viimeiseksi Suomi-sarjan Kiekko-Laseria kaudella 2009–2010.

Backman pelasi kasvattajaseurassaan Oulun Kärpissä kauteen 1999–2000 asti ja pääsi pelaamaan yhden ottelun 1. divisioonassa. Kaudet 2000–2005 Backman pelasi Mestiksessä KooKoon, Hermeksen ja Sportin riveissä. Vuosina 2005–2008 hän pelasi Tanskassa Herlev Hornetsin ja Frederikshavn IK:n riveissä.

SM-liigassa Backman pelasi kaudella  Kärpissä, jonne sai sopimuksen koeajan kautta. Backman pelasi 33 ottelua ja keräsi yhden syöttöpisteen. Kyseisellä kaudella Backman voitti SM-liigassa hopeaa.

## Lähteet
* 
*
Mate Parlov

**Mate Parlov** (16. marraskuuta 1948 Split, Jugoslavia &ndash; 29. heinäkuuta 2008 Pula, Kroatia) oli jugoslavialainen nyrkkeilijä. Amatöörinä hän oli sekä olympiavoittaja että maailmanmestari. Ammattilaisena hän voitti raskaassa keskisarjassa Euroopan-mestaruuden sekä WBC-liiton maailmanmestaruuden. Hänet pidetään yleisesti Kroatian, ja Jugoslavian, kaikkien aikojen parhaana nyrkkeilijänä.

## Amatööriura

Mate Parlov kävi amatööriurallaan 310 ottelua, ja hävisi niistä vain kolme. Hän voitti Jugoslavian mestaruuden kahdeksan kertaa (1967-1974) raskaassa keskisarjassa. Viisi kertaa (1970–1974) hän voitti Balkanmaiden mestaruuden.

Vuoden 1968 olympialaisissa Méxicossa Parlovin tie keskisarjassa katkesi puolivälierässä, tulevaa mestaria Chris Finnegania vastaan. Vuonna 1971 hän voitti Euroopan mestaruuden raskaassa keskisarjassa. Vuoden 1972 olympialaisissa Münchenissä Parlov voitti kultaa ja vuonna 1973 hän saavutti uransa toisen EM-kullan, tällä kertaa raskaassa keskisarjassa. Seuraavana vuonna Parlov voitti MM-kultaa Havannassa. 

## Ammattilaisura

Amatöörinyrkkeilyn tuoreena maailmanmestarina Parlov siirtyi ammattilaiseksi vuonna 1974. Hän voitti raskaan keskisarjan Euroopan mestaruuden 10. heinäkuuta 1976, teknisellä tyrmäyksellä Domenico Adinolfia vastaan. Hän puolusti mestaruutensa menestyksekkäästi kolme kertaa, jonka jälkeen hän 7. tammikuuta 1978 pääsi ottelemaan WBC-liiton maailmanmestaruudesta Miguel Angel Cuelloa vastaan. Parlov voitti ottelun tyrmäyksellä yhdeksännessä erässä. Hän puolusti mestaruutensa yhden kerran, mutta hävisi 2. joulukuuta samana vuonna mestaruuden Marvin Johnsonille teknisellä tyrmäyksellä.

8. joulukuuta 1979 Parlov otteli alemman raskaansarjan WBC-liiton MM-vyöstä Marvin Camelia vastaan. Ottelu päättyi tasapistein, mutta uusintaottelussa 31. maaliskuuta 1980 Camel voitti yksimielisellä tuomaripäätöksellä ja piti siten mestaruutensa. Ottelu jäi Parlovin viimeiseksi. Hän voitti ammattiuransa 29 ottelusta 24 (kolme tyrmäyksellä) ja hävisi kolme (kaksi päättyi ratkaisemattomina).

## Nyrkkeilyuran jälkeen

Oman aktiiviuransa jälkeen Mate Parlov toimi Juvoslavian nyrkkeilyvalmentajana vuoden 1984 olympialaisissa. Kisoissa maan nyrkkeilijät saavuttivat kaikkien aikojen parhaat tuloksensa, yksi kultamitali, yksi hopeamitali ja kahden pronssimitalit.

Uransa jälkeen Parlov vetäytyi julkisuudesta ja muutti Fažanaan, Pulan kaupungin läheisyyteen. Pulassa hän piti omaa kahvilaa. Maaliskuussa 2008 hänellä diagnosoitiin keuhkosyöpää ja viisi kuukautta myöhemmin, 29. heinäkuuta, hän kuoli matkalla sairaalaan Pulassa.

## Aiheesta muualla
* Mate Parlovin ammattilaisottelutilastot BoxRec-tietokannassa
Fysiologinen suolaliuos

**Fysiologinen suolaliuos**  (saliini) on suolaliuos, jonka osmoottinen vahvuus on yhtä suuri kuin veren. Ihmisen veren koostumusta vastaa 0,9-prosenttinen suolaliuos. Suolaliuoksen on tärkeää olla osmoottisesti yhtä vahvaa, ettei se vahingoita kohteen soluja. Jos esimerkiksi punasolut joutuvat niiden väkevyyttä laimeampaan, hypotoniseen liuokseen, ne pullistuvat ulkopuolisen nesteen siirtyessä niiden sisään ja lopulta räjähtävät. Väkevämmässä hypertonisessa liuoksessa punasolut taas menevät kasaan, koska solun sisältä siirtyy nestettä ulkopuoliseen väkevämpään liuokseen.

Fysiologisen suolaliuoksen lääketieteellinen käyttö aloitettiin vuoden 1831 tienoilla. Se sisältyy Maailman terveysjärjestön tärkeimpien lääkkeiden luetteloon. Vuonna 2017 natrium oli 225. yleisimmin määrätty lääke Yhdysvalloissa, ja sitä sisältyi yli kahteen miljoonaan reseptiin.

## Lähteet

## Aiheesta muualla
* 0.9% saline is neither normal nor physiological Journal of Zhejiang University. Science. B. 2016.
Meamea Thomas

**Meamea Thomas** (11. syyskuuta 1987 – kesäkuu 2013) oli kiribatilainen painonnostaja.

Thomas edusti Kiribatia Ateenan olympialaisissa 2004, jolloin hänen kotimaansa osallistui ensimmäisen kerran olympialaisiin. Hän toimi Kiribatin lipunkantajana avajaisissa. Thomas sijoittui painonnoston 85&nbsp;kg:n sarjassa kolmanneksitoista. Tempauksessa hän nosti 130&nbsp;kg ja työnnössä 162,5&nbsp;kg saaden yhteistuloksen 292,5&nbsp;kiloa.

Thomas voitti sarjan 85&nbsp;kg kultamitalin Eteläisen Tyynenmeren mestaruuskilpailuissa Suvassa 2003.

Thomas kuoli jäätyään auton alle, kun hän pelasti pyöräilijän hengen työntämällä hänet pois rattijuopon ajoradalta.
 
## Lähteet
Roman Rurua

**Roman Rurua** (s. 25. marraskuuta 1942) on georgialainen kreikkalais-roomalaisen tyylin painija. Aktiiviaikoinaan hän edusti kansainvälisellä tasolla Neuvostoliittoa.

Rurua voitti olympiakultaa 63 kilogramman painoluokassa 1968 Mexico Cityn olympialaisissa. Neljä vuotta aiemmin Tokio olympialaisissa hän oli jäänyt hopealle kärsittyään loppuottelussa tappion unkarilaiselle Imre Polyákille. 

Maailmanmestaruuksia Rurua voitti neljä kappaletta: 1966 Toledossa, 1967 Bukarestissa, 1969 Mar del Platassa ja 68 kilogramman painoluokassa 1970 Edmontonissa. Viimeisissä MM-kisoissaan 1971 Sofiassa hän sijoittui kuudenneksi.

## Lähteet
* Roman Rurua FILA:n tietokannassa
Jõgeva (kunta)

**Jõgeva** () oli kunta Jõgevamaan maakunnassa, Virossa. Sen asukasluku oli 5&nbsp;223 (2010), pinta-ala 458,80 neliökilometriä ja asukastiheys 11,4 asukasta neliökilometrillä. 

Vuoden 2017 kuntauudistuksessa yhdistämällä Jõgevan kunta, Jõgevan kaupunki, Palamusen ja Torman kunnat sekä osa Pajusin ja Puurmanin kunnista uudeksi Jõgevan kunnaksi.

## Kylät
Jõgevassa oli 37 kylää: Alavere, Ellakvere, Endla, Kaera, Kassinurme, Kaude, Kivijärve, Kurista, Kõola, Kärde, Laiusevälja, Lemuvere, Liivoja, Lõpe, Mooritsa, Mõisamaa, Paduvere, Painküla, Pakaste, Palupere, Patjala, Pedja, Raaduvere, Rohe, Selli, Soomevere, Teilma, Tooma, Vaimastvere, Vana-Jõgeva, Vilina, Viruvere, Võduvere, Võikvere, Vägeva, Väljaotsa ja Õuna.

## Väestö
Kunnan asukasluvun kehitys:
* 2000 – 5&nbsp;410 asukasta
* 2004 – 5&nbsp;364 asukasta
* 2007 – 5&nbsp;291 asukasta

Vuoden 2011 väestönlaskennan mukaan Jõgevan kunnassa oli 4 315 asukasta, joista 4 155 (96,3 %) oli virolaisia, 99 (2,3 %) venäläisiä ja 60 (1,4 %) muita kansallisuuksia.

## Lähteet

## Aiheesta muualla
Aletes (Hippoteen poika)

**Aletes** () oli kreikkalaisessa mytologiassa doorilainen ja Herakleen jälkeläinen alenevassa polvessa. Hän oli Iksionin isä.

Kolmekymmentä vuotta herakleidien ensimmäisen maahantunkeutumisen jälkeen Aletes johti doorilaiset sotaan, valloitti Korintin ja karkotti sisyfidit pois maasta. Doridas ja Hyanthidas joutuivat luovuttamaan valloitetun maan hallinnon Aleteelle, joka perusti Korintin paikalle, jossa aiemmin oli sijainnut Efyran kaupunki.

Aletes lähetti Melaan, joka oli osallistunut Korintin valloitukseen, Delfoin oraakkelin antaman ennustuksen perusteella takaisin muiden kreikkalaisten joukkoon, mutta lopulta antoi tämän asettua Korinttiin tämän käytettyä kaikkia keinoja päästäkseen Aleteen suosioon.

Toisen oraakkelin ennustus lupasi Aleteelle vallan Attikassa, jos Kodros, Attikan kuningas, säilyisi vahingoittumattomana taistelussa. Kun Kodros sai kuulla ennustuksesta, uhrasi hän henkensä estääkseen Attikaa joutumasta vihollisen haltuun.

## Lähteet
Raimo Aaltonen

**Raimo Aaltonen** (s. 1956) on auralainen esteratsastaja, ratsuttaja ja valmentaja. Hän on yksi Suomen menestyksekkäimmistä ja kokeneimmista esteratsastajista. Aaltonen on kahdeksankertainen Suomen mestari vuosilta 1983, 1987, 1992, 1999, 2000, 2007, 2008 ja 2009. Lisäksi hänellä on neljä hopea- ja kaksi pronssimitalia SM-kilpailuista. Juniorikaudelta saavutuksena on kaksi Suomen-mestaruutta. Aaltonen on edustanut Suomea pitkään kansainvälisissä GP-kilpailuissa, Nations Cup -joukkuekilpailuissa sekä maailmancupin osakilpailuissa 1970-luvulta lähtien.

Aaltonen on nimennyt saksalaisen Gerd Wiltfangin valmentajaksi, joka on vaikuttanut häneen eniten. Aaltonen edustaa Auran Ratsastajia kuten myös hänen tyttärensä Jonna ja Tia.

## Lähteet
Peipsiääre

**Peipsiääre** oli kunta Tartumaalla, Virossa. Pinta-alaa kunnalla oli 31 neliökilometriä. Asukkaita kunnassa oli 817 (1.1.2010) ja väestötiheys oli 32,6 as/km². Asukkaista naisia oli 48,2 prosenttia ja miehiä 51,8 prosenttia. Kunnan hallinnollinen keskus oli Koljka. Peipsiäären kunnanjohtaja oli Rain Sangernebo. 

## Sijainti
Peipsiäären naapurikunnat olivat Vara etelässä ja lännessä ja Alatskivi pohjoisessa. Idässä kunta rajautui Peipsijärveen. Kunnan keskuksesta oli matkaa maakunnan pääkaupunkiin Tarttoon 50 kilometriä, Varan kunnan Koosan kylään 26 km ja Alatskiveen 8 km.

## Koulut
Kunnassa oli yksi koulu, Kolkja Põhikool, jossa oli 73 oppilasta. Opettajia koulussa oli 11.

## Kylät
Peipsiäären kunta muodostui viidestä kylästä (): Kasepää, Kolkja, Savka, Sipelga ja Varnja.

## Väestö
Vuonna 2011 silloisessa Peipsiäären kunnassa oli 698 asukasta, joista 69 (9,9 %) oli virolaisia, 600 (86,0 %) venäläisiä ja 30 (4,3 %) muita kansallisuuksia.

## Kuntamuutos vuonna 2017
Vuoden 2017 kuntauudistuksessa Peipsiäären kunta, Kallasten kaupunki, Alastkiven ja Varan kunnat sekä Jõgevamaan Pala yhdistettiin uudeksi Peipsiäären kunnaksi.

## Lähteet

## Aiheesta muualla
Irukandji

**Irukandji** (*Carukia barnesi*) on lämpimissä merissä elävä, kuutiomeduusoihin kuuluva polttiaiseläinlaji.

## Koko ja ulkonäkö

Irukandjin uimakello on halkaisijaltaan 12&ndash;25&nbsp;mm. Kellon neljästä nurkasta lähtee yksittäinen pyyntilonkero, jonka pituus vaihtelee 5:stä 50 senttimetriin, mutta sen pyyntilonkerot voivat kasvaa jopa yli metrin mittaisiksi. Irukandji on äärimmäisen vaikeasti havaittavissa, sillä se on vain peukalonkynnen kokoinen ja melkein läpinäkyvä (siksi se löydettiin hyvin myöhään). Pienen kokonsa takia irukandjit kykenevät uimaan läpi uimarantoja suojaamaan viritettyjen meduusaverkkojen ja polttamaan ihmisiä pyyntilonkeroidensa polttiaissoluilla.

## Myrkytysoireet

Irukandjin osuma ei heti aiheuta minkäänlaista tuntemusta, mutta 5&ndash;45 minuutin kuluttua uhri kokee voimakasta pää- tai selkäsärkyä sekä kipuja lihaksissa ja vatsassa. Myös ahdistus, pahoinvointi ja levottomuus kuuluvat oireisiin. Joissakin tapauksissa myrkky voi aiheuttaa vaarallisen keuhkopöhön, joka useasti johtaa kuolemaan. Tämän takia on itsestään selvää, että oireet vaativat sairaalahoitoa. Magnesiumin käyttöä irukandjin polttaman hoidossa on tutkittu.

## Levinneisyys
Irukandjia tavataan laajalti alueella Australiasta Intiaan ja Thaimaahan sekä Afrikkaan. Merten lämpötilojen kohotessa irukandjien määrä on lähes kolminkertaistunut.

## Lähteet

## Aiheesta muualla
* Irukandji(Keskustelu)
Dennis O’Flaherty

**Dennis O'Flaherty** on yhdysvaltalainen televisiokäsikirjoittaja. Hän sai Edgar Allan Poe -ehdokkuuden elokuvasta Hammett – tehtävä Chinatownissa vuonna 1984. Sittemmin O'Flaherty keskittyi käsikirjoittamaan jaksoja animaatiosarjoihin ja on uransa aikana käsikirjoittanut useita supersankari teemaisia sarjoja, kuten BraveStarr, Kapteeni N, Turtles – mutanttikilpikonnat, Batman ja Prätkähiiret. O'Flaherty kokeili myös näyttelemistä jo 1950-luvun lopulla ja teki usein cameorooleja elokuvissa, kuten The Proper Time, Capricorn yksi ja Kovat kostajat.

## Lähteet
Peittaus

**Peittaus** on ruostumattoman teräksen pintakäsittelyssä käytettävä työmenetelmä. Peittaamista käytetään etenkin hitsaamisen aiheuttaman vähäkromisen oksidikerroksen poistoon, jolloin ruostumattoman teräksen pintaominaisuudet palautuvat. Peittausaine koostuu pääasiassa typpi- ja fluorivetyhapoista.

Pieniä kappaleita voidaan peitata sähkökemiallisesti tai pastojen ja geelien avulla sivellinpeittauksena. Suurempien kappaleiden peittaus suoritetaan joko uppopeittauksena altaassa tai ruiskupeittauksena. Uppopeittaus suoritetaan yleensä yrityksen peittaamossa tai uppopeittaamiseen erikoistuneessa yrityksessä. Myös ruiskupeittaaminen vaatii asiantuntevan ammattilaisen.

## Lähteet
Ratchet & Clank: Quest for Booty

**Ratchet & Clank: Quest for Booty** on Insomniac Gamesin kehittämä ja Sony Computer Entertainmentin julkaisema toimintaseikkailu- ja tasohyppelypeli. Se on julkaistu vuonna  PlayStation 3:lle ja kuuluu *[[Ratchet & Clank]]* -sarjaan.

## Pelaaminen
Peli jatkaa siitä, mihin sarjan edellinen osa *[[Ratchet & Clank: Tools of Destruction]]* jäi: Zonit veivät Clankin mukanaan ja Ratchetin tehtävänä on etsiä hänet. Peli painottuu edeltäjäänsä enemmän tasohyppelyyn, jakoavaimen käyttöön ja ongelmien ratkaisuun. Lisäksi se tarjoaa vain neljä kenttää ja noin 3–4 tuntia pelattavaa. Tämän seurauksena se on halvempi muihin PS3-peleihin verrattuna. Pelissä on ostettavissa vain  yksi uusi ase pelinaikana, mutta pelaaja voi etsiä pelin aikana omiiin aseisiinsa viritysosia eri kentistä.

Peli on julkaistu aluksi vain PlayStation Networkissä. Digitaalisesti ladattavassa versiossa ei ole suuria animoituja välikohtauksia vaan tarina kerrotaan kuvien tai yksinkertaisen kartan kautta, joka näyttää etenemistä.

## Vastaanotto
Peli on saanut IGN:n arvostelussa arvosanaksi 7.4/10. Peli sai kehuja pulmistaan ja uusista pelielementeistä, mutta sitä kritisoitiin uudesta "episodimaisesta" (jaksomaisesta) rakenteesta verrattuna sarjan aiempaan eeppiseen. Pelin kolmen-neljän tunnin kesto ei riitä sarjan arvostamiseen. Aseiden päivitykset ovat köykäisimmät sarjan historiassa.

Peli on saanut GameSpotin arvostelussa arvosanaksi 7.5/10.

## Ääninäyttelijät
### Alkuperäiset

### Suomenkieliset

## Lähteet

## Aiheesta muualla
*
Laodike V

**Laodike V** (k. 150 eaa.) oli Seleukidien hallitsijasukuun kuulunut prinsessa ja Makedonian kuningas Perseuksen vaimo.

Hänen isänsä oli seleukidien kuningas Seleukos IV Filopator ja äitinsä Laodike IV. Vuonna 178 eaa. Laodike sai puolisokseen Antigonidien hallitsijasukuun kuuluneen Makedonian kuningas Perseuksen, joka oli edellisenä vuonna noussut valtaan Makedoniassa.

Perseus kuitenkin kukistettiin kolmannessa makedonialaissodassa, jonka jälkeen Laodike palasi Syyriaan. Hän kuoli vuonna 150 eaa.

## Lähteet
*Livius.org
Seinäsyöttö

**Seinäsyöttö** tarkoittaa jalkapallossa yksinkertaista syöttökuviota, jossa pelaaja etenee vastustajasta ohi syöttämällä pallon joukkuetoverilleen, joka palauttaa pallon yhdellä kosketuksella takaisin hänen juostua samanaikaisesti vastustajasta ohi. 

## Aiheesta muualla
* Havainnollistava animaatio seinäsyötöstä
Jack Mendelsohn

**Jack Mendelsohn** (8. marraskuuta 1926 – 25. tammikuuta 2017) oli yhdysvaltalainen televisiokäsikirjoittaja ja sarjakuvan tekijä, joka oli kolme kertaa Emmy-ehdokkaana usein musikaalisen televisiosarjojen myötä. Hän oli käsikirjoitti uransa aikana useita animaatiosarjoja 1960-luvulta lähtien, kuten *[[Krazy Kat]]*, sekä muutamia Hanna-Barberan tuottamia sarjoja *[[The New Scooby-Doo Movies]]*, *[[The Flintstones Comedy Hour]]* sekä *[[Yogi ja kaverit]]*.

## Lähteet

## Aiheesta muualla
*
Dahir Riyale Kahin

**Dahir Rayale Kahin ** (, s. 12. maaliskuuta 1952 Quljeed, Awdal) oli itsenäiseksi julistautuneen Somalimaan tasavallan kolmas presidentti. Hän nousi presidentiksi  5. toukokuuta 2002, kun Muhammad Haji Ibrahim Egal kuoli. Hän voitti presidentinvaalit 14. huhtikuuta 2003 edustaen vaaleissa puoluetta Ururka Dimuqraadiga Umada Bahawday (UDUB, Yhdistynyt demokraattinen kansanpuolue) ja vannoi virkavalan 16. toukokuuta 2003. Hän hävisi kesän 2010 presidentinvaalissa oppositiojohtaja Ahmed Mohamud Silanyolle.

## Tausta
Kahin sai koulutuksen Mogadishussa. Hän on syntyisin Gadabursi-heimon Reer Dudub -klaanista. Hän on aiemmin ollut diplomaattina Somalian suurlähetystössä Djiboutissa, hän toiminut myös tiedustelupalvelussa, ollut Awdalin kuvernööri, liikemies sekä Somalimaan varapresidentti (1997–2002).

## Barrén hallitus
Siad Barren hallinnon viimeisinä vuosina Kahin oli Somalian valtion turvallisuuspalvelun palveluksessa ja palveli päällikkönä Berberassa. Monilla lähteillä (U.S. Department of State, Amnesty International, Human Rights Watch, Africa watch) on tietoja, että tuolloin turvallisuuspalvelu oli sekaantunut kidutukseen ja surmannut siviilejä ilman oikeudenkäyntiä, etenkin Pohjois-Somalian sodan aikana toukokuusta 1988 vuoden 1989 loppuun. Kahinin väitettiin  lakkauttaneen  Somalian kansallisen liikkeen.

Presidentti Kahin johti delegaatiota, joka osallistui Kansainyhteisön hallitusten päämiesten kokoukseen 2007 Kampalassa Ugandassa. Sitä on pidetty merkkinä, että Somalimaan tunnustaminen voi olla odotettavissa.

## Lähteet

## Aiheesta muualla
* Lyhyt Somalimaan historia
Nasun suuri elokuva

**Nasun suuri elokuva** () on DisneyToon Studiosin vuonna 2003 tuottama ja Walt Disney Picturesin ja Buena Vista Distributionin julkaisema animaatioelokuva. Elokuva pohjautuu kirjailija A. A. Milnen Nalle Puh -kirjoihin. Elokuvan pääosassa ei ole tällä kertaa Nalle Puh vaan Nasu.

Elokuva sai Annie-ehdokkuuden vuonna 2004 erinomaisista animointiefekteistä.

## Juoni

Nasu on suruissaan kadonnut Puolen hehtaarin metsään eivätkä hänen ystävänsä Nalle Puh, Tiikeri, Kani, Ihaa ja Ruu ymmärrä miksi, kunnes ymmärtävät, että syy on kokonaan heissä. He eivät ota Nasua todesta, koska tämä on niin pieni. Ystävykset lähtevät etsimään Nasua ja tutkivat Nasun leikekirjaa, jonka avulla he saavat vihjeitä siitä missä hän on.

## Äänirooleissa
### Alkuperäiset

### Suomenkieliset

## Lähteet
* https://www.elonet.fi/fi/elokuva/1197721
Jeffrey Scott

**Jeffrey Scott** (s. 7. toukokuuta 1952 Los Angeles, Kalifornia, Yhdysvallat) on yhdysvaltalainen kolme kertaa Daytime Emmyllä palkittu televisiokäsikirjoittaja.

## Elämäkerta
Scott syntyi Los Angelesissa Norman Maurerille, joka loi ensimmäisen 3D-sarjakuvan ja Joan Howardille vuonna 1952. Hänen isänsä ja isoisänsä ollessa kuuluisia käsikirjoittajia, tuottajia ja ohjaajia Scott pääsi jo nuorella iällä muun muassa Columbia Picturesin elokuviin The Three Stooges Go Around the World in a Daze ja The Outlaws Is Coming. Tuolloin hän ei ajatellut tulevansa kirjoittajaksi vaan pikemminkin näyttelijäksi, arkkitehdiksi tai lakimieheksi.

### Ura
Opiskeltuaan collegessa Scottilla oli osa-aika työnä sarjakuvien tussaaminen. Myöhemmin hänen isänsä, joka työskenteli Hanna-Barberan tuottamassa Superystävissä käsikirjoitusten editorina, pyysi poikaansa tulemaan erään työntekijän tilalle, joka lopetti työnsä kesken kaiken. Oltuaan apulaistarina editori Scott pian huomasi olevansa puolen vuoden sisällä Superystävät-animaation pääeditori ja käsikirjoitti myös sarjan jaksoja. Vuosia myöhemmin hän saavutti menestystä Pikkumuppetit-animaatiosarjan myötä, josta Scott saavutti kolmen Daytime Emmyn lisäksi Humanitas Prizen vuonna 1985. Sarjan kautta hän pääsi työskentelemään Turtles – mutanttikilpikonniin sen ollessa myös CBS:n televisio-ohjelmistossa. Lisäksi Scott oli työskennellyt sarjan luoneen Fred Wolfin kanssa James Bond Juniorissa vuonna 1991. Päästyään mukaan Turtleseihin hän sai käsikirjoittaa 10. tuotantokauden kaikki kahdeksan jaksoa.

## Lähteet

## Aiheesta muualla
* TV.com
S/S Warkaus

**S/S Warkaus** on teräksinen höyrylaiva, joka on rakennettu vuonna 1910 A. Ahlström Osakeyhtiön telakalla Varkaudessa. Alus rakennettiin A. Ahlström Osakeyhtiön omaan käyttöön ja sitä käytettiin puutavaralauttojen ja proomujen hinaukseen. Aluksen voimanlähteenä oli Compaund-höyrykone, jonka tarvitsema höyry tuotettiin 60 kuutiometrin kattilassa. Aluksen polttoaineena oli öljy. Lisäksi laiva toimi satamajäänmurtajana kelirikkoaikana Varkaudessa. Aluksen ansioliikenne päättyi vuonna 1955, jonka jälkeen laiva jätettiin seisomaan kolmeksitoista vuodeksi. Seisonnan jälkeen laiva siirtyi yksityisomistukseen ensin merelle ja sittemmin Saimaan vesille, jossa *Warkaus* edelleen toimii huvialuksena.   

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura
Fjodor Fjodorov

**Fjodor Viktorovitš Fjodorov** (, s. 11. kesäkuuta 1981 Apatity, Venäjän SFNT, Neuvostoliitto) on venäläinen jääkiekkoilija, pelipaikaltaan keskushyökkääjä.

Fjodorovin isoveli Sergei Fjodorov on myös jääkiekkoilija.

## Ura
### Seurajoukkueissa
Fjodorov siirtyi Pohjois-Amerikkaan jääkiekon perässä jo teini-ikäisenä. Hän pelasi alaikäisenä alasarjoissa sekä OHL-juniorisarjassa Windsor Spitfiresissa ja Sudbury Wolvesissa. NHL:ään Fjodorovin varasi Tampa Bay Lightning vuoden . Tampa Bay ja Fjodorov eivät tehneet sopimusta missään vaiheessa, joten hän oli uudestaan varattavissa vuoden . kuudennella kierroksella numerolla 182 ja toistamiseen Vancouver Canucks vuonna  kolmannella kierroksella numerolla 66. Fjodorovin ensimmäinen ammattilaiskausi 2001–2002 meni pilalle silmävamman takia. Hän oli melkein koko kauden 2001–2002 sivussa kaukaloista ja pelasi vain 10 ottelua AHL:n Manitoba Moosessa ja ECHL:n Columbia Infernossa. Kauden 2002–2003 harjoituskaudella Fjodorov vakiinnutti Vancouver-johdon ja raivasi tiensä NHL-kokoonpanoon. Hän putosi kuitenkin alkukauden jälkeen takaisin AHL:ään ja Manitobaan. Seuraavalla kaudellakin Fjodorovin NHL-pelit jäivät muutamaan.

Kaudeksi 2004–2005 Fjodorov palasi kotimaahansa Venäjälle, jossa hän pelasi Superliigaa Spartak Moskovan ja Metallurg Magnitogorskin riveissä. Moskovan edustajien mukaan Fjodorovin olisi pitänyt palata myös seuraavaksi kaudeksi joukkueeseen. Näin ei kuitenkaan käynyt, sillä Fjodorovin mielestä heidän sopimus oli rauennut. Välitystuomioistuimen päätöksellä Fjororov ei tarvinnut palata kaudeksi 2005–2006 Moskovaan. Fjodorov palasi NHL:ään, jossa Canucks kauppasi hänet New York Rangersiin vaihdossa slovakkihyökkääjä Jozef Balejiin, mutta kausi kului jälleen enimmäkseen farmissa AHL:ssa Hartford Wolf Packissa ja Syracuse Crunchissa, jossa hän pelasi lainasopimuksella.

Kauden 2006–2007 Fjodorov jakoi Venäjän Superligan Lokomotiv Jaroslavlin ja Ruotsin Elitserienin Malmö Redhawksin kesken. Kauden 2007–2008 hän pelasi kokonaisuudessaan Venäjällä Dinamo Moskvan joukkueessa, ja keräsi 49 ottelussa 12&nbsp;+&nbsp;12&nbsp;=&nbsp;24 pistettä, joka oli hänen pääsarjauransa paras pistemäärä. Heinäkuussa 2008 Fjodorov teki sopimuksen NHL-joukkue New Jersey Devilsin kanssa, mutta putosi joukkueen harjoitusleiriltä ennen kauden alkua. Fjodorov ei halunnut pelata farmissa, vaan palasi lopulta takaisin Venäjälle Neftehimik Nižnekamskin joukkueeseen. Nižnekamskissa pelatun kauden 2008–2009 jälkeen hän siirtyi seuraavaksi kaudeksi Metallurg Magnitogorskiin, jossa hän aloitti myös kauden 2010–2011, mutta siirtyi jo viiden ottelun jälkeen jälleen Nižnekamskiin. Fjodorov pelasi Nižnekamskissa vain kahdeksan ottelua ennen siirtymistään HK Atlantiin loppukaudeksi. Seuraavaksi kaudeksi hän siirtyi SKA Pietariin.

### Maajoukkueessa
Venäjän nuorismaajoukkueissa Fjodorov edusti kerran maataan arvoturnauksessa. Hän oli mukana Venäjän joukkueessa alle 18-vuotiaiden MM-kilpailuissa 1999.

Keväällä 2005 hän osallistui Itävallassa järjestettyihin MM-kilpailuihin osana Venäjän joukkuetta, joka sijoittui turnauksessa pronssille.

## Tilastot

## Lähteet

## Aiheesta muualla
* 
*
S/S Tippa

**S/S Tippa** on vuonna 1892 Uumajassa rakennettu höyrylaiva, joka toimi pitkään Repola-Viipuri Oy:n ja myöhemmin Rauma-Repola Oy:n hinaajana. Yhtiö osti aluksen armeijalle pakkoluovutetun ja vetäytymisvaiheen aikana upotetun Repola 3 -nimisen laivan tilalle.

Ammattiliikenteessä S/S Tippa hinasi muun muassa hakeproomuja Joensuusta ja Kukkapään sahalta Joutsenoon. Ammattiliikenteen päätyttyä alus siirtyi vuonna 1973 yksityisomistukseen ja toimii edelleen huvialuksena Saimaalla.

Alus on Museoviraston perinnelaivarekisterissä ja Suomen Höyrypursiseuran alusrekisterissä.

## Tekniset tiedot
* **Aikaisemmat nimet:** Repola 3, Stor-Klas
* **Alustyyppi:** Hinaaja
* **Rakennuspaikka:** Uumaja
* **Rakennusvuosi:** 1892
* **Rakennusaine:** Teräs
* **Pituus:** 17,10 m
* **Leveys:** 3,77 m
* **Syväys:** 2,10 m
* **Koneen tyyppi:** Compound-höyrykone
* **Koneen teho:** 70 ihv
* **Nopeus:** 8 solmua
* **Kattila:** 34 m²
* **Polttoaine:** Puu
* **Omistaja:** Yksityisomistuksessa (1973–)
* **Entiset omistajat:** Repola-Viipuri Oy, Savonlinna (1947–1951), Rauma-Repola, Savonlinna (1951–1973)
* **Kotisatama:** Savonlinna
Lähde

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

### Viitteet
Bomb Jack

**Bomb Jack** on Tehkanin kehittämä tasohyppelypeli, joka on julkaistu vuonna 1984. Pelistä on myös jatko-osa NES:lle nimeltä Mighty Bomb Jack. 

## Pelaaminen
Pelaajan tehtävä on sammuttaa joka tasosta kaikki pommit yksinkertaisesti koskettamalla niitä. Pelaaja voi osua myös vihollisiin, jolloin hän menettää yhden elämän.

## Aiheesta muualla
* 
* Bomb Jack
Painin maailmanmestaruuskilpailut 1970

**Vuoden [[1970]] [[painin maailmanmestaruuskilpailut]]** järjestettiin heinäkuussa Edmontonissa, Kanadassa. Kisoissa painittiin kreikkalais-roomalaista painia ja vapaapainia kymmenessä painoluokassa. 

## Mitalistit
### Kreikkalais-roomalainen paini

### Vapaapaini

## Lähteet
* FILA:n tietokanta
Thomas Johansson

**Thomas Johansson** (s. 24. maaliskuuta 1975 Linköping, Ruotsi) on entinen ruotsalainen tennispelaaja ja olympiamitalisti nelinpelistä. Hän voitti Australian avoimet vuonna 2002 ja on parhaimmillaan ollut maailmanlistan seitsemäs (10. kesäkuuta 2002).

Johansson lopetti uransa vuonna 2009.

## Turnausvoitot
Thomas Johansson voitti urallaan yhden Grand Slam -turnauksen, sekä kahdeksan muuta ATP-turnausta.

### Grand Slam -voitot
* 2002: Australian avoimet (kaksinpeli)

### Muut ATP-voitot
*1997: Kööpenhamina; Pietari
*1999: Montréal/Toronto
*2000: Tukholma
*2001: Halle; Nottingham
*2004: Tukholma
*2005: Pietari
*2006: Båstad (nelinpeli)

## Davis Cup
Thomas Johansson pelasi 32 ottelua Ruotsin Davis Cup -joukkueesta ja voitti niistä 17. Hän pelasi välierissä vuonna 1998 (debyyttivuosi DC-joukkueessa) Espanjaa vastaan, sekä vuonna 2001 Australiaa vastaan.

## Lähteet

## Aiheesta muualla
* Thomas Johanssonin esittely ATP:n sivuilla
* Thomas Johanssonin esittely Davis Cupin sivuilla